രാഹുലിെന്റ ഇടപെടല്: നീര്ത്തട വികസന പദ്ധതി കാലാവധി നീട്ടി രാഹുലിന്െറ ഇടപെടല്: നീര്ത്തട വികസന പദ്ധതി കാലാവധി നീട്ടി മലപ്പുറം: പ്രധാനമന്ത്രി കൃഷി സിന്ജി യോജനക്ക് പി.എം.കെ.എസ്.വൈ കീഴിലുള്ള നീര്ത്തട വികസന പദ്ധതികളുടെ കാലാവധി നീട്ടി. 2022 മാര്ച്ച് 31 വരെയാണ് ദീര്ഘിപ്പിച്ചത്. നേരത്തേ സെപ്റ്റംബര് 30 വരെയായിരുന്നു കേന്ദ്ര സര്ക്കാര് പദ്ധതിക്ക് അനുവദിച്ച പരമാവധി സമയം. കോവിഡ് പ്രതിസന്ധിയും തുടര്ച്ചയായ പ്രളയങ്ങളും കാരണം തൊഴിലാളികളുടെ ലഭ്യതക്കുറവും നിര്മാണ സാമഗ്രികളുടെ ക്ഷാമവും മൂലം പ്രോജക്ട് സെപ്റ്റംബര് 31നകം പൂര്ത്തീകരിക്കാന് സാധിക്കാത്തതിനാല് സമയ പരിധി നീട്ടണമെന്നാവശ്യപ്പെട്ട് വണ്ടൂര് ബ്ലോക്ക് പഞ്ചായത്ത് ഭരണസമിതി രാഹുല് ഗാന്ധി എം.പിക്ക് നിവേദനം നല്കിയിരുന്നു. ഇതിന്െറ അടിസ്ഥാനത്തില് രാഹുല് കേന്ദ്ര ഗ്രാമവികസനപഞ്ചായത്തീരാജ് മന്ത്രി ഗിരിരാജ് സിങ്ങിന് പദ്ധതിയുടെ ആവശ്യകതകളും പ്രാധാന്യവും ഉന്നയിച്ച് കത്തയച്ചു. ഗ്രാമീണ മേഖലയിലെ ജനങ്ങളുടെ ഉപജീവനവുമായി ബന്ധപ്പെട്ട പദ്ധതിയായതിനാല് കാലാവധി നീട്ടണമെന്നും കത്തില് ആവശ്യപ്പെട്ടിരുന്നു. തുടര്ന്നാണ് കാലാവധി നീട്ടി കേന്ദ്ര ഗ്രാമവികസന വകുപ്പ് ഉത്തരവിറക്കിയത്.